## TRAM d’Alacant va facilitar la mobilitat d’1,5 milions d’usuaris en març

*** La línia 2 va ser la més utilitzada, amb 674.645 moviments, seguida de la línia 1, amb 308.391
* Luceros va ser l’estació amb més trànsit, amb 272.223 viatges, per davant de Mercado, amb 165.930**

TRAM d’Alacant va desplaçar, el mes de març passat, 1.573.977 usuaris en les seues quatre línies de tramvia, una de tren-TRAM i una altra de tren convencional. El dia de més trànsit va ser el dimecres 12, amb 63.153 passatgers.

En el seu conjunt, Ferrocarrils de la Generalitat Valenciana (FGV) va sumar en març, entre Metrovalencia (9.104.625 passatgers) i TRAM d’Alacant (1.573.977 usuaris), un total de 10.678.602 moviments.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada, amb 674.645 moviments; seguida de la línia 1, que comunica Luceros i Benidorm i que en l’actualitat es troba en obres entre les estacions d’Hospital Vila i Benidorm, que va sumar-ne 308.391; la línia 3, que enllaça Luceros amb el Campello, amb 239.575; la línia 4, que unix Luceros amb Plaza La Coruña, va sumar-ne 181.345; la línia 5, nexe d’unió entre Porta del Mar i Plaza La Coruña, en va registrar 89.647; i la línia 9, que discorre entre Benidorm i Dénia, va acumular 80.374 viatges.

**Luceros, l’estació més transitada**

En el trànsit per estacions, Luceros va obtindre 272.223 passatgers, i Mercado, 165.930. Els van seguir Sant Vicent del Raspeig, amb 105.998; Marq-Castillo, amb 84.519, i Benidorm, amb 77.062 usuaris.

D’ací al dècim lloc es van situar Pintor Gastón Castelló, amb 50.820; Bulevar del Pla, amb 50.387; Garbinet, amb 49.470; El Campello, amb 44.445; i Universitat, amb 43.034 moviments.

Fecha: 13/04/2025